title: Decizia (PESC) 2017/114 a Comitetului politic și de securitate din 10 ianuarie 2017 de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia/1/2017)

text:
               24.1.2017

               RO

               Jurnalul Oficial al Uniunii Europene

               L 18/49

         DECIZIA (PESC) 2017/114 A COMITETULUI POLITIC ȘI DE SECURITATE
   din 10 ianuarie 2017
   de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2012/389/PESC a Consiliului din 16 iulie 2012 privind misiunea Uniunii Europene de consolidare a capacităților în Somalia (EUCAP Somalia) (1), în special articolul 9 alineatul (1),
   întrucât:

               (1)

               În temeiul articolului 9 alineatul (1) din Decizia 2012/389/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile relevante în scopul exercitării controlului politic și a conducerii strategice a misiunii Uniunii Europene de consolidare a capacităților în Somalia (EUCAP Somalia), inclusiv decizia de numire a unui șef al misiunii.

               (2)

               La 26 iulie 2016, COPS a adoptat Decizia EUCAP NESTOR/1/2016 (2) de numire a doamnei Maria-Cristina STEPANESCU în calitate de șef al EUCAP NESTOR de la 1 septembrie 2016 până la 12 decembrie 2016.

               (3)

               Decizia (PESC) 2016/2240 a Consiliului (3) a prelungit mandatul misiunii EUCAP NESTOR până la 31 decembrie 2018, redenumind-o „EUCAP Somalia”.

               (4)

               La 9 decembrie 2016, Înaltul Reprezentant al Uniunii pentru afaceri externe și politica de securitate a propus prelungirea mandatului doamnei Maria-Cristina STEPANESCU ca șef al misiunii EUCAP Somalia de la 13 decembrie 2016 până la 12 decembrie 2017,

         ADOPTĂ PREZENTA DECIZIE:
   Articolul 1
   Mandatul doamnei Maria-Cristina STEPANESCU ca șef al misiunii Uniunii Europene de consolidare a capacităților în Somalia (EUCAP Somalia) se prelungește până la 12 decembrie 2017.
   Articolul 2
   Prezenta decizie intră în vigoare la data adoptării.
   Se aplică de la 12 decembrie 2016.

      Adoptată la Bruxelles, 10 ianuarie 2017.

            Pentru Comitetul politic și de securitate

            Președintele

         W. STEVENS

      (1)  JO L 187, 17.7.2012, p. 40.

      (2)  Decizia (PESC) 2016/1633 a Comitetului politic și de securitate din 26 iulie 2016 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2016) (JO L 243, 10.9.2016, p. 8).

      (3)  Decizia (PESC) 2016/2240 a Consiliului din 12 decembrie 2016 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 337, 13.12.2016, p. 18).


title: 2011/613/UE: Decizia Parlamentului European din 10 mai 2011 privind închiderea conturilor Întreprinderii comune Clean Sky pentru exercițiul financiar 2009

text:
               27.9.2011

               RO

               Jurnalul Oficial al Uniunii Europene

               L 250/249

         DECIZIA PARLAMENTULUI EUROPEAN
   din 10 mai 2011
   privind închiderea conturilor Întreprinderii comune Clean Sky pentru exercițiul financiar 2009
   (2011/613/UE)
   PARLAMENTUL EUROPEAN,

               —

               având în vedere conturile anuale finale ale Întreprinderii comune Clean Sky pentru exercițiul financiar 2009,

               —

               având în vedere Raportul Curții de Conturi privind conturile anuale ale Întreprinderii comune Clean Sky pentru exercițiul financiar încheiat la 31 decembrie 2009, însoțit de răspunsurile Întreprinderii comune (1),

               —

               având în vedere Recomandarea Consiliului din 15 februarie 2011 (05894/2011 – C7-0051/2011),

               —

               având în vedere articolul 276 din Tratatul CE și articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 71/2008 al Consiliului din 20 decembrie 2007 privind înființarea Întreprinderii comune Clean Sky (3), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0128/2011),

               1.

               aprobă închiderea conturilor Întreprinderii comune Clean Sky pentru exercițiul financiar 2009;

               2.

               încredințează Președintelui sarcina de a transmite prezenta decizie directorului executiv al Întreprinderii comune Clean Sky, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 342, 16.12.2010, p. 7.

      (2)  JO L 248, 16.9.2002, p. 1.

      (3)  JO L 30, 4.2.2008, p. 1.

      (4)  JO L 357, 31.12.2002, p. 72.


title: 2014/123/UE: Decizia Băncii Centrale Europene din 4 februarie 2014 privind identificarea instituțiilor de credit care fac obiectul evaluării cuprinzătoare (BCE/2014/3)

text:
               8.3.2014

               RO

               Jurnalul Oficial al Uniunii Europene

               L 69/107

      DECIZIA BĂNCII CENTRALE EUROPENE

   din 4 februarie 2014
   privind identificarea instituțiilor de credit care fac obiectul evaluării cuprinzătoare
   (BCE/2014/3)
   (2014/123/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (6),
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 4 alineatul (3) și articolul 33 alineatele (3) și (4),
   având în vedere propunerea Consiliului de supraveghere,
   întrucât:

               (1)

               De la 3 noiembrie 2013, în vederea asumării atribuțiilor de supraveghere care îi revin, Banca Centrală Europeană (BCE) poate solicita autorităților naționale competente și persoanelor menționate la articolul 10 alineatul (1) din Regulamentul (UE) nr. 1024/2013 să furnizeze toate informațiile relevante pentru ca BCE să poată efectua o evaluare cuprinzătoare, inclusiv o evaluare a bilanțului, a instituțiilor de credit din statele membre participante. BCE trebuie să efectueze o astfel de evaluare cel puțin cu privire la instituțiile de credit care nu intră sub incidența articolului 6 alineatul (4) din Regulamentul (UE) nr. 1024/2013.

               (2)

               La 23 octombrie 2013, BCE a publicat denumirile instituțiilor incluse în evaluarea cuprinzătoare, precum și o listă inițială a caracteristicilor principale ale evaluării cuprinzătoare.

               (3)

               Pe baza criteriilor menționate la articolul 6 alineatul (4) din Regulamentul (UE) nr. 1024/2013, BCE a identificat instituțiile de credit în legătură cu care intenționează să efectueze o evaluare cuprinzătoare, inclusiv o evaluare a bilanțului, în conformitate cu articolul 33 alineatul (4) din Regulamentul (UE) nr. 1024/2013. În aplicarea criteriilor sus-menționate, BCE a ținut seama de posibilele schimbări care se pot produce în orice moment în dinamica activităților instituțiilor de credit și consecințele rezultate pentru valoarea totală a activelor acestora. Prin urmare, a inclus instituții de credit care în prezent nu îndeplinesc criteriile de determinare a caracterului semnificativ, dar le-ar putea îndeplini în viitorul apropiat și prin urmare ar trebui să facă obiectul evaluării cuprinzătoare. Prin urmare, BCE va efectua o evaluare cuprinzătoare a instituțiilor de credit, societăților financiare holding sau societăților financiare holding mixte, ale căror active au o valoare totală mai mare de 27 miliarde EUR. Fără a aduce atingere criteriilor de mai sus, BCE va efectua și evaluarea cuprinzătoare a celor mai semnificative trei instituții din fiecare stat membru din zona euro. Identificarea instituțiilor de credit cu privire la care BCE intenționează să efectueze evaluarea cuprinzătoare nu aduce atingere evaluării finale a criteriilor care este bazată pe metodologia specifică inclusă în cadrul menționat la articolul 6 din Regulamentul (UE) nr. 1024/2013.

               (4)

               Instituțiile de credit și autoritățile naționale competente trebuie să furnizeze toate informațiile relevante pentru efectuarea de către BCE a evaluării cuprinzătoare în conformitate cu articolul 33 alineatul (4) din Regulamentul (UE) nr. 1024/2013.

               (5)

               BCE poate solicita autorităților naționale competente și persoanelor menționate la articolul 10 alineatul (1) din Regulamentul (UE) nr. 1024/2013 să furnizeze toate informațiile relevante pentru efectuarea de către BCE a unei astfel de evaluări cuprinzătoare.

               (6)

               Membrii Consiliului de supraveghere, personalul BCE și personalul detașat de statele membre participante fac obiectul cerințelor referitoare la secretul profesional prevăzute la articolul 37 din Statutul Sistemului European al Băncilor Centrale și al Băncii Centrale Europene și în legislația relevantă a Uniunii. În special, BCE și autoritățile naționale competente fac obiectul dispozițiilor referitoare la schimbul de informații și secretul profesional din Directiva 2013/36/UE a Parlamentului European și a Consiliului (2),

         ADOPTĂ PREZENTA DECIZIE:
   Articolul 1
   Entitățile care fac obiectul evaluării cuprinzătoare
   (1)   Entitățile incluse în lista din anexă fac obiectul evaluării cuprinzătoare care urmează a fi efectuată de BCE până la 3 noiembrie 2014.
   (2)   În conformitate cu articolul 33 alineatul (4) din Regulamentul (UE) nr. 1024/2013, autoritatea națională competentă responsabilă cu supravegherea unei instituții de credit inclusă în lista din anexă transmit toate informațiile relevante pentru evaluarea cuprinzătoare solicitate de BCE în legătură cu respectiva instituție de credit. Autoritatea națională competentă verifică informațiile după cum apreciază adecvat pentru acest exercițiu, inclusiv, dacă este necesar, prin efectuarea de inspecții la fața locului și, după caz, prin implicarea unor terți.
   (3)   Autoritatea națională competentă responsabilă cu supravegherea filialelor dintr-un grup care face obiectul supravegherii consolidate în cadrul Mecanismului unic de supraveghere este responsabilă cu această verificare pentru filialele autorizate în statul său membru.
   Articolul 2
   Competențe în materie de investigare
   În conformitate cu articolul 33 alineatele (3) și (4) din Regulamentul (UE) nr. 1024/2013, BCE își poate exercita competențele în materie de investigare cu privire la instituțiile de credit identificate în anexă.
   Articolul 3
   Intrare în vigoare
   Prezenta decizie intră în vigoare la 6 februarie 2014.

      Adoptată la Frankfurt pe Main, 4 februarie 2014.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

      ANEXĂ

         INSTITUȚIILE DE CREDIT INCLUSE ÎN EVALUAREA CUPRINZĂTOARE

         Belgia

      AXA Bank Europe SA
      Belfius Banque SA
      Dexia NV (1)

      Investar (Holding al Argenta Bank- en Verzekeringsgroep)
      KBC Group NV
      The Bank of New York Mellon SA

         Germania

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG cu privire la Wüstenrot Bank AG Pfandbriefbank și Wüstenrot Bausparkasse AG

         Estonia

      AS DNB Bank
      AS SEB Pank
      Swedbank AS

         Irlanda

      Allied Irish Banks plc
      Merrill Lynch International Bank Limited
      Permanent tsb plc.
      The Governor and Company of the Bank of Ireland
      Ulster Bank Ireland Limited

         Grecia

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Spania

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Franța

      Banque centrale de compensation (LCH Clearnet)
      Banque PSA Finance
      BNP Paribas
      C.R.H. – Caisse de refinancement de l’habitat
      Groupe BPCE
      Groupe Crédit agricole
      Groupe Crédit mutuel
      HSBC France
      La Banque postale
      BPI France (Banque publique d’investissement)
      RCI Banque
      Société de financement local
      Société générale

         Italia

      Banca Carige S.P.A. – Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna – Società Cooperativa
      Banca Popolare Di Milano – Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza – Società Cooperativa per Azioni
      Banco Popolare – Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca – Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Cipru

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Letonia

      ABLV Bank, AS
      AS SEB banka
      Swedbank

         Luxemburg

      Banque et Caisse d’epargne de l’Etat, Luxemburg
      Clearstream Banking SA
      Precision Capital SA (Holding al Banque Internationale à Luxemburg și KBL European Private Bankers SA)
      RBC Investor Services Bank SA
      State Street Bank Luxemburg SA
      UBS (Luxemburg) S.A.

         Malta

      Bank of Valletta plc
      HSBC Bank Malta plc

         Țările de Jos

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         Austria

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG împreună cu instituțiile de credit affiliate în conformitate cu articolul 10 din Regulamentul (UE) nr. 575/2013 al Parlamentului European și al Consiliului (2)

         Portugalia

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Slovenia

      Nova Kreditna Banka Maribor d.d.
      Nova Ljubljanska banka d. d., Ljubljana
      SID – Slovenska izvozna in razvojna banka, d.d., Ljubljana

         Finlanda

      Danske Bank Oyj
      Nordea Bank Finland Abp
      OP-Pohjola Group

         Cazuri în care una sau mai multe dintre cele mai semnificative trei instituții de credit dintr-un stat membru participant sunt filiale ale grupurilor bancare deja incluse în lista de mai sus:

         Malta

      Deutsche Bank (Malta) Ltd

         Slovacia

      Slovenská sporiteľňa, a.s.
      Všeobecná úverová banka, a.s.
      Tatra banka, a.s.

         (1)  Metodologia de evaluare pentru acest grup va ține seama în mod corespunzător de situația specifică a acestuia și în special de faptul că o evaluare extinsă a poziției financiare și a profilului de risc ale acestuia a fost deja efectuată în cadrul planului inițiat în octombrie 2011 și aprobată de Comisia Europeană la 28 decembrie 2012.

         (2)  Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (JO L 176, 27.6.2013, p. 1).